Dawn il-kebabs tista' tixwihom ukoll fuq il-BBQ. Tista' wkoll tibdel il-ħaxix għall-gosti tiegħek u tuża tadam ċirasa, qarabagħli, eċċ. Jekk tista' timmarina l-laħam u tħallih fil-friġġ mil-lejl ta' qabel it-togħmiet jamalgamaw aktar. Ħin: 50 minuta, u ħin għall-immarinar 500 g ċanga dejf, imqattgħa f'dadi ta' 2.5 ċm 2 mgħaref tursin frisk, imqatta' Bżaru aħmar ħelu, imnaddaf u mqatta' biċċiet kwadri Bżaru aħdar ħelu, imnaddaf u mqatta' biċċiet kwadri Basla, imqatta' flieli ħoxnin u miftuħa Għall-immarinar: Mgħarfa għasel Mgħarfa sweet chilli sauce 2 mgħaref soy sauce Mgħarfa żejt veġetali 2 sinniet tewm, misħuqin Kuċċarina ġinġer frisk, maħkuk Għall-kuskus: 6 mgħaref żejt taż-żebbuġa Qoxra maħkuka ta' lumija Meraq ta' lumija 600 ml stokk tal-ħaxix Melħ u bżar mitħun frisk Tħejjija: Ħallat flimkien l-għasel, is- sweet chilli sauce , is- soy sauce , it-tewm, il-ġinġer u ż-żejt veġetali fi skutella kbira u dawwar il-biċċiet taċ-ċanga fit-taħlita sakemm jinksew. Għatti l-iskutella bil- cling film u ħallih jimmarina għal sagħtejn f'temperatura tal-kamra. Domm il-laħam, bżar aħdar u aħmar, u flieli tal-basal fuq stikek tal- bamboo u ixwi fuq grilja taħraq filwaqt li ddawar sikwit sakemm isiru. Biex tagħmel il-kuskus: Għalli l-istokk ma' ftit melħ u bżar. Poġġi l-kuskus fi skutella kbira u żid 4 mgħaref miż-żejt u l-meraq tal-lumi, u ħallat kollox sew sakemm jinkesa l-kuskus. Ferra' l-istokk fuq il-kuskus u ħallih joqgħod sakemm jinxtorob il-likwidu. Tellgħu b'furketta u żid il-kumplament taż-żejt u l-qoxra tal-lumija, u ħallat sew b'furketta. Qasam il-kuskus bejn il-platti u poġġi fuqu l-kebabas. Roxx bit-tursin u servi. Ippruvajtha din ir-ricetta tal-kebabs taċ-ċanga? Għoġbitek? Ħalli l-kummenti u r-rating tiegħek hawn taħt u agħfas share biex inkomplu nwasslulek aktar ricetti li jgħoġbuk.